ATR (тэлеканал)

**ATR** — украінскі тэлеканал, раней быў адным з трох тэлеканалаў Крыму, нароўні зь Першым Крымскім і Lâle, праграмы якога выходзяць у этэр на крымскататарскай мове. 35% вяшчаньня каналу вядзецца на крымскататарскай мове, 30% — на ўкраінскай, 20% — на расейскай, 15% — на турэцкай мове з украінскімі субтытрамі. Асноўнай мэтавай аўдыторыяй тэлеканала зьяўляецца крымскататарское насельніцтва Крыма і сьвету.

Дэвіз тэлеканалу: «Пра Ўсход для Захаду і пра Захад для Ўсходу».

## Гісторыя
Тэлеканал пачаў працу 1 верасьня 2006 году на 27 канале ў Сімфэропалі. У 2012 годзе пачаў трансьлявацца 24 гадзіны на суткі на спадарожніку Astra. Колькасьць супрацоўнікаў павялічылася з 30 да 200. Аўдыторыя каналу складае каля 5 млн гледачоў.

Падчас крымскага крызысу 2014 году тэлеканал выступаў за тэрытарыяльнае адзінства Ўкраіны. ATR вёў жывыя трансьляцыі зь месца падзеяў у Крыму.

У жніўне 2014 году група дэпутатаў Дзяржаўнай Рады Рэспублікі Крым патрабавала пазбавіць акрэдытацыі карэспандэнта ATR Шаўкета Наматулаева за тое, што той ня ўзьняўся падчас выкананьня гімну Расеі. У лістападзе 2014 году Нацыянальнная рада Ўкраіны па пытаньнях тэлебачаньня і радыётрансьляцый заклікала правайдэраў рэтрансьляваць ATR. 3 лістапада 2014 году канал быў узнагароджаны прэміяй імя Ісмаіла Гаспрынскага ў вобласьці журналістыкі і абароны правоў чалавека ў намінацыі «Тэлебачаньне цюрскага сьвету».

26 студзеня 2015 году ў будынку тэлеканалу адбыліся вобшукі супрацоўнікамі паліцыі і АМАПу. Парлямэнцкая асамблея Рады Эўропы і Міністэрства замежных справаў Турэччыны асудзілі вобшукі на ATR.

### Закрыцьцё
19 сакавіка 2015 году кіраўнік Рэспублікі Крым Сяргей Аксёнаў заявіў, аб тым, што кіраўніцтву канала праясьніцца, што нагнятаць абстаноўку і выклікаць у насельніцтва пачуцьцё напружанасьці, зьвязанае з тым, што канал дае надзею на вяртаньне Крыму ў склад Украіны, падбухторваючы іншых людзей да дзеяньняў, кажучы, што пасьля расправяцца з тымі, хто атрымаў расейскія пашпарты, у цяперашні паўваенны час недапушчальна.

25 сакавіка 2015 году на ATR пачаўся тэлемарафон «Не забівайце ATR!», так як Раскамнагляд адмовіў тэлеканалу ў рэгістрацыі па расейскім заканадаўстве. У этэры ATR зьявіўся гадзіньнік, які адлічваў час да спыненьня вяшчаньня.

1 красавіка 2015 году ў 00:00 тэлеканал спыніў вяшчаньне з-за неатрыманьня перарэгістрацыі. Разам зь ім спынілі працу дзіцячы тэлеканал «Ляле», радыёстанцыі «Мэйданы-ФМ» і «Лідэр», якія ўваходзяць у інфармацыйны холдынг ATR.

Гэта выклікала хвалю абурэньня ў сьвеце. Пазьней расейскія ўлады тлумачылі закрыцьцё не палітычным чыньнікам, а тым, што кіраўніцтва каналу не падало патрэбныя дакумэнты  для перарэгістрацыі, а патрэбная мыта за перарэгістрацыю была заплачана на няправільны рахунак.

### Аднаўленьне дзейнасьці
17 чэрвеня 2015 тэлеканал аднавіў вяшчаньне, трансьлюючы свае праграмы з Кіеву. У Крыме канал даступны толькі па спадарожнікавым тэлебачаньні. Старшыня расейскага камітэту па інфармацыйнай палітыцы, сувязі і масавых камунікацыях Крыму Сяргей Шувайнікаў заявіў, што журналісты тэлеканала будуць несьці крымінальную адказнасьць за зьмест матэрыялаў, у выпадку іх неадпаведнасьці законам РФ.

## Крыніцы

## Вонкавыя спаслыкі
* Афіцыйны сайт

Катэгорыя:Тэлеканалы на расейскай мове
Катэгорыя:Тэлеканалы на ўкраінскай мове
Катэгорыя:Тэлеканалы на крымскататарскай мове
Катэгорыя:Украінскія тэлеканалы